CELEX: 62008CN0534
Language: sl
Date: 2008-12-03 00:00:00
Title: Zadeva C-534/08: Predlog za sprejetje predhodne odločbe, ki ga je vložilo Hoge Raad der Nederlanden (Nizozemska) 3. decembra 2008 – KLG Europe Eersel BV proti Reedereikontor Adolf Zeuner GmbH

21.2.2009   
            
            
               SL
            
            
               Uradni list Evropske unije
            
            
               C 44/33
            
         Predlog za sprejetje predhodne odločbe, ki ga je vložilo Hoge Raad der Nederlanden (Nizozemska) 3. decembra 2008 – KLG Europe Eersel BV proti Reedereikontor Adolf Zeuner GmbH
   (Zadeva C-534/08)
   (2009/C 44/54)
   Jezik postopka: nizozemščina
   Predložitveno sodišče
   Hoge Raad der Nederlanden
   Stranki v postopku v glavni stvari
   
      Tožeča stranka: KLG Europe Eersel BV
   
      Tožena stranka: Reedereikontor Adolf Zeuner GmbH
   Vprašanja za predhodno odločanje
   
               1)
            
            
               Ali pojem „med istima strankama“ iz člena 34(3), Uredbe št. 44/2001 (1) napotuje na pravila glede subjektivnega obsega učinka pravne odločbe zadevne države članice ali pa je njegov namen, da se subjektivni obseg učinka konkurirajočih si odločb opredeli natančneje in tako, kot samostojno izhaja iz uredbe?
            
         
               2)
            
            
               Če je treba na prvo vprašanje odgovoriti tako, da je namen pojma „isti stranki“ natančneje opredeliti subjektivni obseg učinka konkurirajočih si odločb in tako, kot samostojno izhaja iz uredbe, ali je treba
               
                           i)
                        
                        
                           pri razlagi tega pojma iz člena 34(3), Uredbe št. 44/2001 upoštevati razlago, ki jo je Sodišče v sodbi z dne 19. maja 1998 v zadevi Drouot (C-351/96, Recueil, str. I-3075) podalo glede pojma „med istima strankama“ v smislu člena 21 Bruseljske konvencije, sedaj člen 27 Uredbe št. 44/2001, in
                        
                     
                           ii)
                        
                        
                           družbo K-Line, ki je bila stranka v postopku v Rotterdamu in ne v Düsseldorfu, zaradi odstopa in pooblastila obravnavati kot „isto stranko“ kot družbo Zeuner, ki je bil stranka v postopku v Düsseldorfu, ne pa v Rotterdamu?
                        
                     
         
               3)
            
            
               Ali je treba – da bi bilo sklicevanje na zavrnitveni razlog iz člena 34(3) Uredbe št. 44/2001 uspešno –
               
                           i)
                        
                        
                           da je odločba, ki jo je izdala država članica, v kateri se zahteva priznanje, postala pravnomočna?
                        
                     
                           ii)
                        
                        
                           da je bila odločba, ki jo je izdala država članica, v kateri se zahteva priznanje, izdana pred vložitvijo predloga za izvršbo oziroma pred odobritvijo izvršbe?
                        
                     
         
      (1)  Uredba Sveta (ES) št. 44/2001 z dne 22. decembra 2000 o pristojnosti in priznavanju ter izvrševanju sodnih odločb v civilnih in gospodarskih zadevah (UL 2001 L 12, str. 1).